Kincsem Park

A Kincsem Park nagy kiterjedésű lóversenytérként a lovas sportok különleges és egyedi helyszíne Budapest X. kerületében, Kőbánya Ligettelek nevű városrészében, amely közel 100 hektáros zöld területtel és egészen sajátos mikroklímával rendelkezik. A történelmi múltú létesítmény régi és műemlék épületeinek jelentős részét az elmúlt években felújították, a versenypályák nemzetközi színvonalúak. A közelmúltban megépítették a galopp szintetikus versenypályát, mely tavasztól-őszig állandó minőségű futófelületet biztosít a telivérek számára. A gyeppályát a beépített automata öntözőrendszerrel folyamatosan locsolják a nyári időszakban, amit nagyban megkönnyít a 2019-ben kialakított mesterséges tó, mely egyszerre esztétikus és hasznos. A multifunkcionalitásra törekvő fejlesztések eredményeként a Kerepesi útról még 2004-ben ideköltöztetett ügető további pályákkal egészült ki: az állami sportágtámogatásnak köszönhetően 2019-ben adták át az önálló és világszínvonalú agárkutyás futamok rendezésére alkalmas Nemzeti Agárstadiont a dinamikusan fejlődő harmadik sportág számára, illetve ezzel egy időben nyílt meg a Budapesti Rugby Center a Magyar Rögbi Szövetség otthona. A helyszín koncertek megrendezésére is alkalmas: Madonna itt adott első ízben koncertet Magyarországon (2009 augusztusában), a Sticky & Sweet Tour világ körüli turnéja keretében. Felelős versenyszervezés Folyamatosan nő a versenyek színvonala, amihez hozzátartozik, hogy a 2020-ban jelentősen nőtt a díjkeret. A szakmai fejlődést szolgálja azon törekvés is, hogy a galopp és az ügető szakágban Bajnokok Ligája szintű, „black type” versenyeket kívánnak rendezni. A Kincsem Díj és Marschall József Emlékverseny lesz az a futam, ahol Európa meghatározó lovait várják versenyezni a legjobb magyar lovak mellett. Legjobb lovaink és tehetséges versenyzőink külföldön is egyre több sikert aratnak. A Kincsem Parkban megrendezett versenyeken mindig fontos szempont az állatok egészségének fokozott védelme és a versenyek tisztasága. Minden versenyen állandó állatorvosi felügyeletet biztosítanak és külön antidopping csoport dolgozik a versenyhelyszínen. A levett dopping mintákat az akkreditált és független kölni doppinglaboratóriumban vizsgáltatják. Nyári melegben a lovak és agarak frissítése, a pálya hűtése garantált. A humán oldalon is orvosi felügyelet és mentőautó áll készenlétben. Fogadásszervezés 2015 óta a világ harmadik legnagyobb fogadásszervezőjével, a francia PMU-vel állnak partneri viszonyban és működnek sikeresen együtt. 2016-tól a hazai versenyek mellett már a külföldi futamokra is lehet fogadni. Több futam, több százmilliós nyeremény alap, hatalmas nyeremények. A Szerencsejáték Zrt.-vel is egyre szorosabb a kapcsolat, 2017-től már országos lefedettségű a fogadóhálózat. Minden lottózóban, 4500 helyen kapható a világ legnépszerűbb lovas szerencsejátéka, a Kincsem+ TUTI, amivel minden nap akár 300 millió forintot is nyerhetnek a szerencsés fogadók. Szuper Jackpot napokon pedig ez az összeg elérheti a 3 milliárd forintot is. 2017 szeptemberében elindult online fogadási oldaluk is, a bet.lovi.hu, így már bármikor, bárhonnan kényelmesen elérhetőek játékaik. Egyre növekvő népszerűség 2017-ben közel 150.000 látogatót fogadott, különösen a négy nagy rendezvényük volt népszerű. A különleges környezet és atmoszféra igen kedvelt a fiatalok és a családok körében, a legkisebbektől az idősebb korosztályig mindenki megtalálja a számára megfelelő szórakozást. Az izgalmas versenyek mellett zene, tánc, gasztronómia, film, művészet és még sok egyéb program várja a látogatókat. Elsősorban törzsfogadóik számára létrehozták a Turf Szalont, mely a leglátogatottabb napjaikon minőségi kiszolgálást biztosít. Rendezvényeik közül a Food Truck Show-k, a Derby és Kincsem Film Fesztivál, valamint az Ügetőszilveszter volt a legkiemelkedőbb. Utóbbi eseményen megdöntötték a nézettségi és fogadási rekordot. Közel 20.000 néző izgulta végig a versenynapot és 48,5 millió forint fogadás történt. Az utókommunikáció tekintetében is szenzációs eredményeket értek el, a legismertebb youtuberek, Pamkutyáék videójára már közel félmillióan voltak kíváncsiak. Galéria Nemzeti Galopp Liga futamok Batthyány-Hunyady Díj (1860) Nemzeti Díj (1830) Millenniumi Díj (1896) Magyar Derby (1921). Korábban: Osztrák–Magyar Monarchia Derby (1868) Kisbér Díj Kozma Ferenc Emlékverseny (1897) Kincsem Díj (1949) Aperianov Zakariás Emlékverseny - Imperiál Díj (1959. Szabadság Díj 1989-ig) Tattersalls - Overdose Díj Magyar St. Leger (1870) Nemzeti Ügető Liga futamok Hippodrom és Lovarda Sprinter Kupa Nemzeti Díj Magyar Ügetőderby Gróf Esterházy Miklós Móric Emlékverseny Ötévesek Nagydíja Háromévesek Nagydíja Marschall József Emlékverseny Hungária Díj Köztársasági Díj Ménesek Díja Kapcsolódó szócikkek Kincsem repülőtér Jegyzetek Források Horváth József: Az első pesti lóversenytől napjainkig. Magánkiadás, 2013 (a kiadáson hibás ISBN-nel szerepel) ISBN 978-963-88768-0-6 www.kincsempark.hu Külső hivatkozások Kincsem Park Kincsem park @ Lovasok.hu